b'\n_START_ARTICLE_\nConnect-R\n_START_SECTION_\nBiografia \xc8\x99i cariera\n_START_PARAGRAPH_\n\xc8\x98tefan Relu Mihalache a fost la \xc8\x99coala nr. 171 \xe2\x80\x9ePetre Ispirescu\xe2\x80\x9d. Artistul \xc8\x99i-a \xc3\xaenceput cariera la v\xc3\xa2rsta de 8 ani ca dansator. De la v\xc3\xa2rsta de 15 ani, hip-hopul a devenit una dintre marile pasiuni ale lui Connect-R. A intrat prima oar\xc4\x83 \xc3\xaentr-un studio \xc3\xaen 1997, cu ocazia \xc3\xaenregistr\xc4\x83rii primei sale piese, \xe2\x80\x9eObserv\xe2\x80\x9d. _NEWLINE_\xc3\x8en 1999 a lansat o nou\xc4\x83 pies\xc4\x83 numit\xc4\x83 \xe2\x80\x9eOpera\xc8\x9bie pe suflet deschis\xe2\x80\x9d, care a ajuns pe locul 2 \xc3\xaen top 50 la Radio Contact._NEWLINE_\xc3\x8en 2000, Connect-R a colaborat str\xc3\xa2ns cu fondatorii Veritasaga; Jivago, Preaetor \xc8\x99i Dribbler; dar a ales calea muzicii comerciale \xc3\xaen detrimentul hip-hop-ului underground._NEWLINE_Prima colaborare cu un nume mare din show-bizul rom\xc3\xa2nesc a fost pentru melodia \xe2\x80\x9eF\xc4\x83r\xc4\x83 nume\xe2\x80\x9d a trupei R.A.C.L.A.._NEWLINE_A f\xc4\x83cut un pas \xc3\xaenainte \xc3\xaen cariera sa muzical\xc4\x83 \xc3\xaen 2006, stabilind un record impresionant: \xc3\xaen acel an el a fost primul rapper care a evoluat pe scena Eurovisionului. \xc3\x8empreun\xc4\x83 cu Arsenie Todera\xc8\x99, a reprezentat atunci Republica Moldova \xc3\xaen marea final\xc4\x83 cu piesa \xe2\x80\x9eLoca\xe2\x80\x9d._NEWLINE_Seria de recorduri nu s-a oprit aici, Connect-R fiind singurul artist care a avut 6 piese simultan \xc3\xaen playlistul Radio 21._NEWLINE_Connect-R lanseaz\xc4\x83 albumul Dac\xc4\x83 dragostea dispare \xc3\xaen anul 2007, iar \xc3\xaen octombrie 2008 lanseaz\xc4\x83 videoclipul celui de-al doilea single extras de pe album: \xe2\x80\x9eNu-\xc8\x9bi pierde dragostea\xe2\x80\x9d._NEWLINE_Anul 2009 a lansat piesele \xe2\x80\x9eBurning Love\xe2\x80\x9d \xc8\x99i \xe2\x80\x9eMurderer\xe2\x80\x9d._NEWLINE_\xc3\x8en 2010 a participat la Selec\xc8\x9bia Na\xc8\x9bional\xc4\x83 pentru Eurovision \xc3\xaempreun\xc4\x83 cu Anda Adam cu piesa \xe2\x80\x9eSurrender\xe2\x80\x9d. \xc3\x8en acest an a c\xc3\xa2\xc8\x99tigat premiul "Best Song" la concursul RMA! \xc3\x8en acela\xc8\x99i an a \xc3\xaenfiin\xc8\x9bat casa de produc\xc8\x9bie Rappin\xe2\x80\x99 On Production, f\xc4\x83c\xc3\xa2nd echip\xc4\x83 cu Chris Mayer \xc8\x99i Nick Kamarera._NEWLINE_\xc3\x8en 2011 a ajuns \xc3\xaen Top 100 2011 la radio, cu \xe2\x80\x9eAmericandrim\xe2\x80\x9d de Puya, featuring Connect-R._NEWLINE_\xc3\x8en 2012 creeaz\xc4\x83 hitul verii, numit Vara nu dorm, care s-a men\xc8\x9binut pe primele locuri timp de 22 de s\xc4\x83pt\xc4\x83m\xc3\xa2ni. \xc3\x8en acela\xc8\x99i an creeaz\xc4\x83 \xc8\x99i piesa Love Is The Way. In acelasi an apare al doilea album al artistului intitulat "From Nothing to Something\'\' lansat de casa de discuri Roton cu sprijinul ziarului Libertatea. Albumul se putea gasi impreuna cu ziarul Libertatea._NEWLINE_\xc3\x8en 2013 a creat un nou hit al verii anului 2013 \xe2\x80\x9eD\xc4\x83-te-n dragostea mea\xe2\x80\x9d._NEWLINE_Pe data de 20 mai 2016 casa de discuri Roton lanseaz\xc4\x83 al treilea album al artistului intitulat "Dragostit", acesta con\xc8\x9bine \xc3\xaen total 18 piese.'